**Všeobecne záväzné nariadenie obce Praha č. 2/2025 o výške správneho poplatku za použitie pyrotechnických výrobkov**

Obecné zastupiteľstvo v Prahe v zmysle § 4 ods. 3 písm. n), § 6 ods.1 zákona SNR č. 369/1990 Zb. o obecnom zriadení v znení neskorších predpisov a § 53 ods. 2 až 5 zákona

č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov (ďalej len zákon) sa uznieslo na tomto všeobecne záväznom nariadení (ďalej len VZN)

**Článok 1**

 **Úvodné ustanovenie**

Toto VZN sa vydáva za účelom stanovenia výšky správneho poplatku za použitie pyrotechnických výrobkov na území obce Praha.

**Článok 2**

 **Predmet úpravy**

Používať pyrotechnické výrobky kategórie F2 a F3, ktorých použitie nie je zakázané podľa § 53 ods.2 zákona v období od 2. januára do 30. decembra príslušného kalendárneho roka je možné používať nasledovne:

a) iba s predchádzajúcim súhlasom obce na základe písomnej žiadosti o súhlas na použitie a po uhradení správneho poplatku podľa § 53 ods.5 zákona vo výške 10,-eur.

b) na miestach v minimálnej vzdialenosti 250 m od zariadení a lokalít podľa § 53 ods. 4, písm. b) zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov (zariadenia a lokality zverejnené na úradnej tabuli a [www.obecpraha.sk-úradná](http://www.obecpraha.sk-úradná) tabuľa)

**Článok 3**

 **Záverečné ustanovenia**

Návrh všeobecne záväzného nariadenia obce Praha č. 2/2025 o výške správneho poplatku za použitie pyrotechnických výrobkov bol vyvesený na webovom sídle a úradnej tabuli obce Praha dňa 18.02.2025

Všeobecne záväzné nariadenie obce Praha č. 2/2025 o výške správneho poplatku za použitie pyrotechnických výrobkov bolo schválené na zasadnutí OZ v Prahe dňa ..........................., uznesením č. ..........................

Všeobecne záväzné nariadenie č. 2/2025 nadobúda účinnosť 15-tym dňom od jeho vyvesenia na úradnej tabuli obce Praha dňa ..........................

 Erik Marčok

 Starosta obce